# Lumière! Comença l'aventura

Lumière! Comença l'aventura (títol original en francès, Lumière ! L'aventure commence) és una pel·lícula documental francesa dirigida per Thierry Frémaux i estrenada el 2016. La pel·lícula, un muntatge de 108 pel·lícules filmades per Auguste i Louis Lumière, va ser la producció francesa més rendible de l'any 2017. S'ha doblat i subtitulat al català.

## Descripció

Reagrupats per temes (l'origen, la família, París, 1900, món) amb comentaris en veu en off de Thierry Frémaux, que constitueixen un testimoniatge emotiu del començament del segle XX i la tècnica cinematogràfica adquirida per Louis Lumière (el seu germà Auguste interpretant el paper de l'actor).
Martin Scorsese va participar en l'última seqüència, que va ser la reconstitució de la primera pel·lícula dels germans Lumière, La sortida dels obrers de la fàbrica.

## Repartiment

* Thierry Frémaux: narrador
* Auguste i Louis Lumière: ells mateixos
* Martin Scorsese: ell mateix.
* Actors principals
* Thierry Frémaux
* Louis Lumière
* Auguste Lumière
* Martin Scorsese

## Recepció i crítiques

Les versions preliminars es van projectar directament amb comentaris de Thierry Frémaux el 17 de maig de 2015 al 68è Festival Internacional de Cinema de Canes, el 29 de setembre de 2015 a l'Auditori de Lió i l'11 de setembre de 2016 al Festival Internacional de Cinema de Toronto.
La pel·lícula va tenir una crítica molt positiva. La pel·lícula conté la nota mitjana de 4,7 estrelles sobre 5, basada en algunes noves ressenyes de premsa francesa a Allociné.
Pel que fa a la recaptació, el documental va vendre 125.000 entrades, però el poc pressupost de 15.000 euros (les pel·lícules presents també foren restaurades) li ha permès ser una pel·lícula força rendible, d'un total de 2.778%. És així, com assenyala la revista Première, la pel·lícula francesa més profitosa de l'any 2017.

## Nominacions i premis
### 62a edició dels Premis Sant Jordi de Cinematografia

| Categoria | Persona | Resultat |
| Millor pel·lícula estrangera | Thierry Frémaux | Guanyador |

### Medalles del Cercle d'Escriptors Cinematogràfics

| Categoria | Persona | Resultat |
| Millor pel·lícula estrangera | Thierry Frémaux | Nominat |

### Premis Días de Cine

| Categoria | Persona | Resultat |
| Premi Especial | Thierry Frémaux | Guanyador |

### Premis Lumières

| Categoria | Persona | Resultat |
| Millor documental | Thierry Frémaux | Nominat |

## Referències

* 1 2 «Quels sont les films français les plus rentables de 2017 ?». Premiere.fr, 26-02-2018. [Consulta: 4 gener 2020].
* ↑ «Lumière! Comença l'aventura». Goita què fan, ara!. [Consulta: 19 juny 2024].
* ↑ «Dimanche 17 mai, avant-première à Cannes des films Lumière restaurés». journalcinephilelyon.com, 14-05-2015. Arxivat de l'original el 28 de novembre 2020. [Consulta: 6 gener 2020].
* ↑ Manon Dognin. «“Lumière, le film” à l'Auditorium le 29 septembre». LyonCapitale.fr, 17-09-2015. [Consulta: 6 gener 2020].
* ↑ Eric Kohn. «Cannes Head Thierry Frémaux Will Offer Live Commentary For Lumière Documentary at TIFF — Exclusive Interview». Indiewire, 01-09-2016. [Consulta: 6 gener 2020].
* ↑ Critiques de presse
* ↑ «L premier film de l'histoire du cinéma était-il une publicité?». The Conversation, 31-01-2017.
* ↑ «"Tierra firme", de Carlos Marqués-Marcet, Premio Sant Jordi de cine». Agencia EFE, 15-01-2018 [Consulta: 1r abril 2018].
* ↑ «Nominaciones a las medallas del CEC». Círculo de Escritores Cinematográficos. [Consulta: 27 abril 2018].
* ↑ «Premiados en la 73 gala de las medallas CEC. Pasen y vean». Círculo de Escritores Cinematográficos. [Consulta: 27 abril 2018].
* ↑ 'Días de cine' entrega sus V Premios a las mejores películas e intérpretes de 2017, rtve.es, 17 de gener de 2018
* ↑ 23e Cérémonie des Lumières 2018 a YouTube